Han var søn af skibsfører Daniel Voigt og Botilla Petersen Hau. Han var oplært til kunst­drejer, men havde lyst til kunstnerisk udskæring i [[elfenben]] og uddannede sig nogle år i [[H.W. Bissen]]s billedhuggerværksted. Da han i [[1847]] vandt den [[De Neuhausenske Præmier|Neuhausenske Præmie]] for en kopi i elfenben efter Bissens ''Fiskerdreng'', blev han udset til at istandsætte de kunstige elfenbensarbejder i [[Frederiksborg Slot]]s bedestol og ridder­sal m.m. og flyttede samme år til Hillerød, hvor han siden levede, senere bosat som kunstdrejer og fotograf, og døde den 7. december 1865. Efter slotsbranden [[1859]] udførte Voigt for J.G. Schwartz & Søn elfenbensrosetter til den rekonstruerede bedestol. En del af tingene skal være gået til lotteriet til fordel for Frederiksborg Slots genopbygning efter branden 1859, det såkaldte [[Kunstflidslotteriet|Kunstflidslotteri]]. Voigt har udført et skab i [[buksbom]] og [[citrontræ]] (på [[Jægerspris Slot]]), som er kopieret efter trappetårnets dør til [[Badstueslottet]] på Frederiksborg.
Personbillede_savnes Kunst Historie Fotografi